section_heading: Dijelovi i oprema bicikla
paragraph_text: Kočnice su kroz povijest brdskog biciklizma izvođene na mnogo različitih načina. Neki su preuzeti iz cestovnog biciklizma, a neki iz moto-krosa. Iz tog mnoštva su se tržišnom selekcijom izdvojile linearne obručne kočnice (paralelogramke ili V-brakes), te disk kočnice. Linearne obručne kočnice su s vremenom izgubile "bitku" s disk kočnicama, koje su pak najučinkovitije i najotpornije na vremenske i terenske utjecaje.